
Изх.№ 61-00-245/10.10.2023г.                                     .
ДО

ОБЩИНСКИ  СЪВЕТ  ЗЛАТОГРАД

ОБЩИНА ЗЛАТОГРАД
ДОКЛАДНА ЗАПИСКА

от Кмета на Община Златоград

Относно: Придобиване на собственост върху проектен поземлен имот с идентификатор 31111.35.799 по КК на Златоград с площ 49м2 по ПУП  на гр.Златоград- за ул. „Косора“
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Общинска администрация Златоград постъпи заявление с вх.№ 94-00-2794/12.06.2023г. от Милан Мангарудов, с искане за изплащане на обезщетение за частта от поземлен имот със стар пл.№ 635 (по плана на Златоград от 1959г.), попадащ в уличната регулация на улица „Косора“, гр.Златоград, която в този участък е реализирана.

В заявлението Милан Мангарудов иска и заплащане на направените от него съпътващи разходи за:  изготвяне на проект към СГКК- Смолян; за снабдяване със скица- проект за проектен имот с идентификатор 31111.35.799 по КК на Златоград и скица за имот пл.№ 635, кв. 111 по плана на гр.Златоград от 1959г. (отменен), като общия размер на тези разходи е 420лв. (четиристотин и двадесет лева), за които са приложени и платежни документи.

Проектен имот с идентификатор 31111.35.799 по КК на Златоград, с площ 49м2 (четиридесет и девет квадратни метра), представлява западната част от имот пл.№ 635, кв.111 по плана на гр.Златоград от 1959г. (отменен), отредена за улична регулация. Документът за собственост за ПИ 635 е нотариален акт № 4/03.02.1972г. – т.В.

Теренът с площ 49м2, представляващ проектен поземлен имот с идентификатор 31111.35.799 по КК на Златоград, е образуван от ПИ 31111.35.317 по КК на Златоград и представлява част от уличната регулация на  ул. Косора (разкрита част), гр.Златоград в участък между о.т 788 и о.т.787, кв.49 и кв.70 по сега действащия Подробен устройствен план /ПУП/ на гр.Златоград, одобрен със Заповед № РД- 221/16.02.1982г. на Председателя на ОНС-Смолян. 

Същият е отразен в скица-проект № 15-613650/07.06.2023г. от СГКК-Смолян, издадена на основание приет проект, за който има Удостоверение № 25-158160/30.05.2023г. от СГКК-Смолян. Проектът е изготвен от правоспособно лице по ЗКИР- фирма „ВИР-88“ ООД, представлявана от инж.Веселка Делиева, въз основа на нотариален акт №  4/03.02.1972г. /точка В/ и скица № 35/07.04.2023г. за поземлен имот със стар пл.№ 635  по плана на Златоград от 1959г.

Установено е, че за тази част от имота, попадаща в трасето на улица „Косора“, гр.Златоград, не е изплатено обезщетение на собственика на имот с пл.№ 635 /по плана от 1959г.- отменен/ - Милан Мангарудов. 


Проектен имот с идентификатор 31111.35.799 по КК на Златоград, се намира на запад от поземлен имот с идентификатор 31111.35.192 по КК на Златоград, собственост на Милан Мангарудов, за който имот по действащия ПУП е отреден УПИ IХ-650, 1793, кв.49.
Пазарната цена, определена от лицензиран оценител за проектен имот с идентификатор 31111.35.799 по КК на Златоград с площ 49м2, е в размер на 1150лв.(хиляда сто и петдесет лева).

С писмо, изх.№ 94-00-3284/20.07.2023г. на Общинска администрация Златоград, до Милан Мангарудов, на основание чл.199, ал.1 от Закона за устройство на територията и чл.21, ал.4 от Закона за общинската собственост, отправих предложение, Община Златоград  да закупи от него, проектен имот с идентификатор 31111.35.799 по КК на Златоград, представляващ, по сега действащия ПУП на гр.Златоград, част от уличната регулация на улица „Косора“ в участъка между о.т 788 и о.т.787, кв.49 в кв.70, за сумата в  общ  размер на 1570лв.(хиляда петстотин и седемдесет лева), която цена Общината да заплати, при писмено съгласие от страна на Милан Мангарудов и при  положително решение на Общински съвет Златоград.

Със заявление с вх. № 94-00-3344/26.07.2023г. в Общинска администрация Златоград, Милан Мангарудов, изразява несъгласие с направеното предложение, като предлага да му бъде заплетена сумата в общ размер на 5320лв. /пет хиляди триста и двадесет лева/ , включваща цена за обезщетение за 49м2 земя, в размер на 4900лв .и 420 лв. съпътстващи разходи. 
В Програмата за капиталови разходи на Община Златоград за 2023г., приета с Ваше Решение № З 733/19.09.2023г., е  включен обект с № 52: „Придобиване на земя с площ 49м2- проектен поземлен имот с идентификатор 31111.35.799 по КК на Златоград - за ул. „Косора“, гр.Златоград“,  в размер на 5320лв., в § 54-00- Придобиване на земя, с източник на финансиране – собствени средства- приходи от продажби.

Предлагам в Годишната програма за управление и разпореждане с имотите - общинска собственост в Община Златоград през 2023година, Приета с Решение № З-672/22.03.2023г. по Протокол № 50/22.03.2023г. на Общински съвет Златоград да се включи точка, предвиждаща придобиването на гореописания имот.

Предвид гореизложеното, считам че е целесъобразно извършването на покупко-продажба на проектен имот с идентификатор 31111.35.799 по КК на Златоград, попадащ в разкритото трасе на част от улица „Косора“, гр.Златоград.

Съгласно чл.3, ал.1, т.1 от Закона за общинската собственост (ЗОС), във връзка с чл.64, ал.1, т.1 от Закона за устройство на територията (ЗУТ) транспортната техническа инфраструктура (улиците) представляват обекти, публична общинска собственост. 

В Закона за общинската собственост, чл.21, ал.4, е предвидена възможност при необходимост от изграждане на обекти, публична общинска собственост, имотите на физически лица да не се отчуждават принудително, ако общината ги придобие в собственост или бъде извършена замяна. В чл.21, ал.5 от ЗОС е предвиден ред за одобряване от Общински съвет на постигнато предварително съгласие за придобиване на имота от общината.

При условие, че обектът се включи в Инвестиционна програма за капиталови разходи на Община Златоград за 2023г. и предвид гореизложеното,  предлагам следния проект  за 

І. РЕШЕНИЕ 

На основание чл. 21, ал. 1, т. 12 от ЗМСМА и чл. 8, ал. 9 от Закона за общинската собственост,  Общински съвет Златоград 

РЕШИ:


В Годишната програма за управление и разпореждане с имотите - общинска собственост в Община Златоград през 2023 година, да бъде включена в раздел V. Имоти, за които Община Златоград има намерение да прекрати съсобственост с физически и юридически лица през 2023г., точка 3.„Терен, с площ 49м2, проектен поземлен имот с идентификатор 31111.35.799 по Кадастрална карта на гр. Златоград, образуван от ПИ 31111.35.317 по КК на Златоград и представляващ част от уличната регулация на  ул. Косора (разкрита част), гр.Златоград в участък между о.т 788 и о.т.787, кв.49 и кв.70 по сега действащия Подробен устройствен план /ПУП/ на гр.Златоград, одобрен със Заповед № РД- 221/16.02.1982г. на Председателя на ОНС-Смолян. 

II. РЕШЕНИЕ:

На основание чл.21, ал.1, т.8 от ЗМСМА, чл.21, ал.5, чл.34, ал.2 от ЗОС, във връзка с чл.21, ал.4 от ЗОС, чл.9, т.1 от Наредба № 2 за реда за придобиване, управление и разпореждане с общинско имущество, Общински съвет Златоград

Р Е Ш И:

1. Одобрява постигнатото предварително съгласие с  Милан Мангарудов, с което  Община Златоград да придобие възмездно правото на собственост върху терен с площ 49м2, представляващ проектен поземлен имот с идентификатор 31111.35.799 по КК на Златоград, образуван от ПИ 31111.35.317 по КК на Златоград и представляващ част от уличната регулация на  ул. Косора (разкрита част), гр.Златоград в участък между о.т 788 и о.т.787, кв.49 и кв.70 по сега действащия ПУП на гр.Златоград,  собственост на Милан Мангарудов,  съгласно нотариален акт № 4/03.02.1972г. – т.В.
2. Упълномощава Кмета на Община Златоград, да сключи договор за покупко-продажба на имота, описан в т.1  със Милан Мангарудов, на  пазарна цена в размер на 5320лв. (пет хиляди триста и двадесет лева), като разходите по придобиването на имота са за сметка на Община Златоград. 
     Приложения: 
1. Заявление с вх.№ 94-00-2794/12.06.2023г. от Милан Мангарудов;
2. Скица-проект № 15-613650/07.06.2023г. от СГКК-Смолян за проектен имот с идентификатор  31111.35.799 по КК на Златоград;

3. Удостоверение № 25-158160/30.05.2023г. за приет проект от СГКК-Смолян;

4.  Скица № 35/07.04.2023г. за имот със стар пл.№ 635  по плана на Златоград от 1959г./отменен/;

5. Нотариален акт №  4/03.02.1972г. – т.В.;

6.  Нотариален акт №  19/16.10.1989г .- по регулация;

7. Фактура № 58/01.06.2023г.- за 385 лв.- изготвен проект от фирма „ВИР-88“ ООД;

8.  Платежно № 011197/01.06.2023г. за платена такса- 20 лв.- към АГКК- за издаване на скица – проект №15-613650/07.06.2023г. от СГКК-Смолян;

9. Приходна квитанция № 3000064811/03.04.2023г. на Общинска администрация Златоград - за платена такса 15лв.- за издадена скица № 35/07.04.2023г. за имот пл.№ 635  по плана на Златоград от 1959г.;

10. Експертна оценка от 10.07.2023г. за проектен имот с идентификатор  31111.35.799 по КК на Златоград;

11.  Писмо изх.№ 94-00-3284/20.07.2023г. на Общинска администрация Златоград, до Милан Мангарудов;

12. Заявление с вх.№ 94-00-3344/26.07.2023г. в Общинска администрация Златоград от Милан Мангарудов;

С уважение,

МИРОСЛАВ ЯНЧЕВ

Кмет на Община Златоград
За Кмет:
Зам.-кмет Елмира Угорлиева-Пехливанова
Заповед № 368/26.09.2023г
Изготвил:

Инж. Светла Букова- Гл.експерт КР
Дирекция „Устройство на територията“
Съгласувал:

Златка Цекова –Директор на дирекция

АПО, ОС и З, той и юрисконсулт

В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

